Båndvaran

Båndvaran er en stor øgle som er vanlig i Sør- og Sørøst-Asia.

Den kan ha en totallengde på opptil , men er som regel omtrent . Neseborene sitter helt ute på snutespissen, noe som skiller den fra bengalvaran og andre varanarter i området. Halen er flatklemt fra siden. Artsnavnet viser til hudfolden som går langs siden av kroppen.

Den finnes i alle habitater innenfor utbredelsesområdet, og lever ofte nær bebyggelse der den forsyner seg av tamhøns og trafikkdrepte dyr. Mangroveskog er likevel favoritthabitatet ettersom den er en svært god svømmer. Båndvaranen eter fisk, frosker, slanger, gnagere og krabber. Av og til klatrer den også opp i trær for å røve egg fra fuglereir.

Båndvaran deles i flere underarter med følgende utbredelse:
 V. s. salvator – Sri Lanka
 V. s. andamanensis – Andamanene
 V. s. bivittatus – Java, Bali, Lombok, Sumbawa, Flores og andre av De små Sundaøyer
 V. s. macromaculatus – det østligste India, Bangladesh, Burma, det sørlige Kina inkludert Hainan, Laos, Kambodsja, Vietnam, Thailand, Malakkahalvøya, Sumatra og Borneo

På øyene lenger øst finnes det flere nærstående arter, som tidligere ble regnet som underarter:
 V. cumingi – Mindanao
 V. marmoratus – Luzon, Palawan, Calamianøyene og Sulu
 V. nuchalis – Cebu, Negros og naboøyer
 V. togianus – Togianøyene, Sulawesi

De fem artene utgjør til sammen underslekten Soterosaurus.

Eksterne lenker 
 
 Lizards of Southeast Asia: Water monitor – Varanus salvator

Varaner
Krypdyr formelt beskrevet i 1768
Dyr formelt beskrevet av Josephus Nicolaus Laurenti